《次韵魏道辅教授折梅怀荆帅望之》
宋代·邹浩

霜风未放江梅折，似向人间将价索。

冷然一解冰雪颜，花有天价此其伯。见卵求鸡亦非早，只今已觉和羹好。

殷勤犹是故时香，驿路一枝情淼淼。我公所向物皆春，想见新花如汉滨。

新花故人政如此，欲了此心惟斲轮。

作者简介：邹浩（1060—1111）字志完，遇赦归里后于周线巷住处辟一园名“道乡”，故自号道乡居士，常州晋陵（今江苏常州）人。生于宋仁宗嘉祐五年，卒於徽宗政和元年，年五十二岁。元丰五年（1082）进士，调扬州颍昌府教授。吕公著、范纯仁为郡守，皆礼遇之。哲宗朝，为右正言，累上疏言事。章惇独相用事，浩露章数其不忠，因削官，羁管新州。徽宗立，复为右正言，累迁兵部侍郎两谪岭表，复直龙图阁。卒谥忠，学者称道乡先生。浩著《道乡集》四十卷，《四库总目》传于世。